Kirjaoskuse päeva peetakse 8.septembril, mil rahvusvahelisele üldsusele tuletatakse meelde kirjaoskuse tähtsust. 2003. a. jaanuaris kuulutas ÜRO resolutsioon kirjaoskusele pühendatud aastakümne alganuks. Aastakümne 2003-2012 põhiteemaks on  alghariduse kättesaadavus kõigile.  Kirjaoskus on inimõigus, mis annab inimesele võimaluse arenemiseks, hariduse saamiseks ja oma võimete kasutamiseks.  Kirjaoskus on võti paremale tervisele ja heaolule.  Kirjaoskus on tähtis ka naiste ja meeste vahelise võrdõiguslikkuse, rahu püsimise, ühiskonna arengu ja demokraatia seisukohalt.  Haridus on väga oluline tüdrukute tuleviku seisukohalt. Koolis käinud tüdruk abiellub tõenäoliselt vanemana, saab vähem lapsi ja suudab laste eest paremini  hoolitseda kui hariduseta tüdruk.